Държавен вестник, бр. 120, 2002 г., стр. 44

С Т Р .  44
Д Ъ Р Ж А В Е Н   В Е С Т Н И К
Б Р О Й  120
(4) Защитната мярка по ал. 1 и 2 не се прилага
спрямо вноса в Република България на порьозен
амониев нитрат от митнически тарифен номер
3102 30 90 0 с технически характеристики: мас-
лена абсорбация не по-ниска от 10 на сто и обем-
на плътност 0,68—0,78 г/куб. см, с приложение
за производство на взривни вещества.
(5) Количествата по квотата се администри-
рат в съответствие с принципа “пръв пристиг-
нал, пръв обслужен” при условия и по ред, опре-
делени със заповед на министъра на икономика-
та, която се обнародва в “Държавен вестник”.
Чл. 2. (1) Защитната мярка по чл. 1 се въ-
вежда за срок 3 години, като периодът на дейс-
твие на временната защитна мярка по Поста-
новление № 81 на Министерския съвет от 2002 г.
(ДВ, бр. 41 от 2002 г.) се включва в този срок.
(2) Защитната мярка се въвежда при усло-
вия на поетапна либерализация, както следва:
1. чрез увеличаване на квотите по чл. 1, ал. 1
с 10 на сто—за срок от 28 декември 2003 г. до 28
декември 2004 г.;
2. чрез увеличаване на квотите по т. 1 с 10 на
сто върху половината от количеството по т. 1—
за срок от 28 декември 2004 г. до 30 юни 2005 г.
Чл. 3. Защитната мярка по чл. 1 при внос в
Република България на амониев нитрат с произ-
ход от страна, с която Република България има
влязло в сила споразумение за търговия, пред-
виждащо специален ред за прилагане на защит-
ни мерки, се въвежда при условията и по реда,
предвидени в съответния международен договор.
Чл. 4. (1) Защитна мярка по чл. 1 не се при-
лага по отношение на стоки с произход от раз-
виващи се страни—членки на Световната тър-
говска организация, когато:
1. развиващата се страна—членка на Све-
товната търговска организация, има дял под 3
на сто от общия внос на тази стока в Република
България;
2. в случай че съвкупният дял на вноса от
всички развиващи се страни по т. 1 не надвиша-
ва 9 на сто от общия внос на тази стока в Репуб-
лика България.
(2) Списъкът на страните, за които се прила-
га ал. 1, е посочен в приложението.
(3) Установяването, че стоките са с произ-
ход от страна по ал. 1, се извършва при услови-
ята и по реда на глава седма “Преференциален
произход по Общата система за преференции”
от Правилника за прилагане на Закона за мит-
ниците, приет с Постановление № 270 на Ми-
нистерския съвет от 1998 г. (обн., ДВ, бр. 149 и
150 от 1998 г.; попр., бр. 154 от 1998 г.; изм. и
доп., бр. 25 от 1999 г., бр. 14 от 2000 г., бр. 4 и 82
от 2001 г. и бр. 79 от 2002 г.).
Заключителни разпоредби
§ 1. Изпълнението на постановлението се
възлага на министъра на икономиката и на
министъра на финансите.
§ 2. Постановлението се издава на основа-
ние чл. 60 от Закона за защита на потребители-
те и за правилата за търговия.
§ 3. Постановлението влиза в сила от 29 де-
кември 2002 г.
Министър-председател:
Симеон Сакскобургготски
Главен секретар на Министерския съвет:
Севдалин Мавров
Приложение
към чл. 4, ал. 2
Народна република Ангола
Антигуа и Барбуда
Република Аржентина
Народна република Бангладеш
Държава Бахрейн
Барбадос
Белиз
Република Бенин
Република Боливия
Република Ботсуана
Федеративна република Бразилия
Бруней Даруссалам
Буркина Фасо
Република Бурунди
Република Венецуела
Република Габон
Гамбия
Република Гана
Република Гватемала
Република Гвинея Бисау
Гвинея
Гренада
Джибути
Доминика
Доминиканска република
Арабска република Египет
Република Еквадор
Република Замбия
Република Зимбабве
Република Индия
Република Индонезия
Хaшемитско кралство Йордания
Държава Катар
Република Камерун
Република Кения
Република Колумбия
Конго
Демократична република Конго
Република Коста Рика
Република Кот д’Ивоар
Република Куба
Държава Кувейт
Кралство Лесото
Ислямска република Мавритания
Мавриций
Демократична република Мадагаскар
Макао
Република Малави
Малайзия
Република Мали
Кралство Мароко
Мексикански съединени щати
Съюз Мианмар (Бирма)
Монголия
Република Мозамбик
Република Намибия